# Natal, Rio Grande do Norte

| Natal
 |
| --- |
| Panorama gradaPanorama grada |
|  |
| Koordinate: ﻿ / ﻿ |
| **Država** |  Brazil
 |
| **Savezna država** | Rio Grande do Norte
 |
| **Osnovan** | 1599.
 |
|  |
| **Vlast**  |
|  - **Prefeito** | Eriko Jácome
 |
|  |
| **Površina**  |
|  - **Urbano područje** | 167,2 km²
 |
|  - **Područje utjecaja** | 1,192 km²
 |
| **Visina** | 30
 |
|  |
| **Stanovništvo** (2021./2022.)
 |
|  - **Urbano područje** | 896,710
 |
|  - **Urbana gustoća** | 5,364 stan/km²
 |
|  - **Područje utjecaja** | 1,263,738
 |
|  - **Gustoća područja utjecaja** | 1,060 stan/km²
 |
|  |
| **Vremenska zona** | VST (UTC-4:30)
 |
| **Poštanski broj** | 59000-000
 |
| **Pozivni broj** | 84
 |
| Karta
 |
| Natalclass=notpageimage| Pozicija Natala u Brazilu
 |

**Natal** je lučki grad i općina od 896,710 stanovnika ali i aglomeracija od 1,263,738 st. na sjeveroistoku Brazila u Saveznoj državi Rio Grande do Norte u kojoj je administrativni centar.

## Geografija

Natal se nalazi pored ušća rijeke Potengi u Atlantik.

## Historija

Teatar
Kolonizacija Brazila počela je nakon što je portugalski kralj João III - 1530. podijelio Brazil na nasljedne kapetanije.
Zemlje koje danas odgovaraju Rio Grande do Norteu pripadale su *Joãu de Barrosu* i *Airesu da Cunhi*, oni su 1535. došli do svoje domene, ali su zbog otpora Tupi indijanaca kojima su pomagali francuski pirati odustali od kolonizacije.

Nova portugalska ekspedicija iskrcala se nakon 62 godine u novembru 1597., sa novim komandantima; *Manuelom Homemom* i *Jerônimom Maranhãom*, da istjera Francuze i preuzmu svoje kapetanije. Oni su iz predostrožnosti odmah počeli graditi utvrdu koju su nazvali *Fortaleza dos Reis Magos* (Utvrda tri maga) jer se počela graditi na Sveta tri kralja.

Uz utvrdu je niklo naselje koje je nazvano *Cidade dos Reis* (Kraljevski grad), a nakon tog *Cidade do Natal* (Božićni grad).
Službeno je osnovan 1599., a status grada dobio je 1611.

Nizozemci su 1633. zauzeli taj kraj, za njihove 21 godišnje vladavine utvrda je preimenovana u Zamak Keulen a grad u *Natal Novi Amsterdam*.
Nakon istjerivanja Nizozemaca je sporo napredovao, ali je ipak do kraja 19. vijeka nakupio 16,000 stanovnika.

Nakon 1922. počeo se naglo urbanizirati naročito za Drugog svjetskog rata kad je kao najbliža luka prema Evropi izabran da postane vojna baza Američke armije.

Rast je nastavljen i nakon rata, kad je početkom 1980-ih izgrađen obalni autoput počeo se profilirati kao turistička destinacija sa 10 km plaža i mrežom hotela između dina i mora.

Od 1958. je sjedište *Federalnog univerziteta Rio Grande do Norte*.
Na južnoj periferiji grada u kvartu Ponta Negra podignuta je 1965. baza Brazilske svemirske agencije Barreira do Inferno, za lansiranje raketa.

## Znamenitosti

Najveće znamenitosti toga grada su barokna katedrala iz 1694. muzej Camâra Cascudo i veliki nogometni stadion João Machado.

## Privreda i transport

Natal je danas grad velike ribarske flote i još uvijek grad tekstilne i prehrambene industije ali se njegova privreda
najviše bazira na turizmu i uslugama.

Željezničkim prugama i autoputevima povezan je sa gradovima u unutrašnjosti i duž obale.

Kao i svi veći brazilski gradovi i on ima i *Internacionalni aerodrom Governador Aluízio Alves* (IATA: **NAT**, ICAO: **SBSG**), udaljen 18 km jugozapadno od centra grada.

## Reference

## Vanjske veze

* *Prefeitura do Natal* (službene stranice) (`pt`)